चिन्नार नदी
चिन्नार नदी (Chinnar River) भारत के केरल व तमिल नाडु राज्य में बहने वाली एक नदी है, जो अमरावती नदी की एक महत्वपूर्ण उपनदी है। यह केरल के इडुक्की ज़िले में पश्चिमी घाट की अन्नामलाई पहाड़ियों में कुमारीमक्कल मला (पर्वत) के समीप उत्पन्न होती है और तमिल नाडु की ओर बहती है। तमिल नाडु में प्रवेश से पहले केरल में ही कोट्टूर नामक स्थान पर इसमें पाम्बार नदी विलय होती है। यहाँ से इसे अमरावती नदी के नाम से जाना जाता है। अमरावती नदी स्वयं कावेरी नदी की उपनदी है।